CELEX: 62010CN0467
Language: el
Date: 2010-09-28 00:00:00
Title: Υπόθεση C-467/10: Αίτηση για την έκδοση προδικαστικής αποφάσεως, την οποία υπέβαλε το Landgerichts Gießen (Γερμανία) στις 28 Σεπτεμβρίου 2010 — Ποινική δίκη κατά του Baris Akyüz

4.12.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 328/18
            
         Αίτηση για την έκδοση προδικαστικής αποφάσεως, την οποία υπέβαλε το Landgerichts Gießen (Γερμανία) στις 28 Σεπτεμβρίου 2010 — Ποινική δίκη κατά του Baris Akyüz
   (Υπόθεση C-467/10)
   ()
   2010/C 328/33
   Γλώσσα διαδικασίας: η γερμανική
   
      Αιτούν δικαστήριο
   
   Landgericht Gießen
   
      Ποινική διαδικασία ενώπιον του αιτούντος δικαστηρίου κατά
   
   Baris Akyüz
   
      Προδικαστικά ερωτήματα
   
   Έχουν
   
               α)
            
            
               το άρθρο 1, παράγραφος 2, σε συνδυασμό με το άρθρο 8, παράγραφος 4, δεύτερο εδάφιο της οδηγίας 91/439/ΕΟΚ, του Συμβουλίου, της 29ης Ιουλίου 1991, σχετικά με την άδεια οδήγησης (1),
            
         
               β)
            
            
               το άρθρο 2, παράγραφος 1, σε συνδυασμό με το άρθρο 11, παράγραφος 4, της οδηγίας 2006/126/ΕΚ, του Ευρωπαϊκού Κοινοβουλίου και του Συμβουλίου, της 20ής Δεκεμβρίου 2008, σχετικά με την άδεια οδήγησης (τροποποίηση) (2)
               
            
         την έννοια ότι
   
               1)
            
            
               απαγορεύουν σε κράτος μέλος (κράτος υποδοχής) να αρνηθεί να αναγνωρίσει στην επικράτειά του την άδεια οδήγησης που έχει εκδοθεί σε άλλο κράτος (κράτος εκδόσεως), αν πριν τη χορήγηση της άδειας οδήγησης στο κράτος εκδόσεως απορρίφθηκε στο κράτος υποδοχής η χορήγηση άδειας οδήγησης στον κάτοχο, επειδή δεν πληρούνταν οι από σωματικής και πνευματικής απόψεως όροι ασφαλούς οδήγησης οχήματος;
            
         
               2)
            
            
               σε περίπτωση καταφατικής απαντήσεως, απαγορεύουν σε κράτος μέλος (κράτος υποδοχής) να αρνηθεί να αναγνωρίσει στην επικράτειά του την άδεια οδήγησης που έχει εκδοθεί σε άλλο κράτος (κράτος εκδόσεως), αν πριν τη χορήγηση της άδειας οδήγησης στο κράτος εκδόσεως απορρίφθηκε στο κράτος υποδοχής η χορήγηση άδειας οδήγησης στον κάτοχο, επειδή δεν πληρούνταν οι από σωματικής και πνευματικής απόψεως όροι ασφαλούς οδήγησης οχήματος και βάσει στοιχείων που αναγράφονται στην ίδια την άδεια οδήγησης ή άλλων αδιαμφισβήτητων στοιχείων προερχόμενων από το κράτος εκδόσεως ή άλλων έγκυρων πληροφοριών, ειδικότερα τυχόν δεδομένων του ίδιου του κατόχου της άδειας οδήγησης ή περαιτέρω εξακριβωμένων πληροφοριών του κράτους υποδοχής, διαπιστώνεται ότι υφίσταται παράβαση του κανόνα της κατοικίας του άρθρου 7, παράγραφος 1, στοιχείο β', της οδηγίας 91/439 και του άρθρου 7, παράγραφος 1, στοιχείο ε', της οδηγίας 2006/126;
            
         
               3)
            
            
               σε περίπτωση καταφατικής απαντήσεως, απαγορεύουν σε κράτος μέλος (κράτος υποδοχής) να αρνηθεί να αναγνωρίσει στην επικράτειά του άδεια οδήγησης που έχει εκδοθεί σε άλλο κράτος (κράτος εκδόσεως), αν παρότι πληρούνται οι τυπικές προϋποθέσεις για τη χορήγηση άδειας οδήγησης στο κράτος εκδόσεως, εντούτοις διαπιστώνεται ότι σκοπός της διαμονής είναι αποκλειστικώς η απόκτηση του διπλώματος οδήγησης και όχι κάποιος άλλος από τους σκοπούς που προστατεύει το δίκαιο της Ένωσης, και ειδικότερα οι θεμελιώδεις ελευθερίες της ΣΛΕΕ ή ο Χάρτης των Θεμελιωδών Δικαιωμάτων της Ευρωπαϊκής Ένωσης, καθώς και η Ευρωπαϊκή Σύμβαση για τα Ανθρώπινα Δικαιώματα και τις θεμελιώδεις ελευθερίες (τουρισμός των αδειών οδήγησης);
            
         
      (1)  ΕΕ L 237, σ. 1
   
      (2)  ΕΕ L 403 της 30.12.2006, σ. 18